open-index/open-wikipedia-markdown huggingface dataset:
พริเซ็งกอลีเน็นซิไนน์ชูโซล

"**พริเซ็งกอลีเน็นซิไนน์ชูโซล**" (, ; บนหน้าปกซิงเกิลเขียนเป็น "**PRİSENCÓLİNENSİNÁİNCIÚSOL**") เป็นเพลงที่ประพันธ์โดยอะดริอาโน เชเลนตาโน นักร้องชาวอิตาลี และขับร้องโดยเชเลนตาโนและเกลาเดีย โมรี ภรรยาของเขา เพลงนี้ถูกปล่อยออกมาเป็นซิงเกิลใน ค.ศ. 1972 ทั้งชื่อเพลงและเนื้อเพลงเป็นภาษาที่ไม่มีความหมาย แต่มีจุดประสงค์เพื่อแสดงให้เห็นว่าภาษาอังกฤษแบบอเมริกันฟังดูเป็นอย่างไรสำหรับคนที่ไม่เข้าใจภาษาอังกฤษ เพลงนี้ติดอันดับชาร์ตในหลายประเทศในยุโรป

## ภูมิหลัง
ในคริสต์ทศวรรษ 1960 เชเลนตาโนเป็นหนึ่งในนักดนตรีร็อกที่ได้รับความนิยมมากที่สุดในอิตาลี ส่วนหนึ่งเป็นเพราะการปรากฏตัวของเขาในเทศกาลดนตรีซานเรโมใน ค.ศ. 1960 และความสำเร็จของเพลง "24.000 baci" ในเวลาต่อมา Martina Tanga เขียนว่าบุคลิกทางศิลปะของเขามีลักษณะเด่นคือ "เนื้อเพลงที่ดังและท่าทางที่ไม่สง่างาม" ซึ่งทำให้เขาแตกต่างจากนักร้องคนอื่น ๆ ในยุคนั้น Paolo Prato อธิบายสไตล์ของเขาว่า "มีส่วนผสมของเอลวิส เจอร์รี ลูอิส และนักร้องเพลงพื้นบ้าน" เพลง "พริเซ็งกอลีเน็นซิไนน์ชูโซล" ออกวางจำหน่ายใน ค.ศ. 1972 และยังคงได้รับความนิยมตลอดช่วงคริสต์ทศวรรษ 1970

## เพลง

### รูปแบบ
"พริเซ็งกอลีเน็นซิไนน์ชูโซล" ได้รับการอธิบายว่าเป็นการผสมผสานแนวดนตรีที่หลากหลาย เช่น ร็อกแอนด์โรล ยูโรป็อป เฮาส์มิวสิก ดิสโก ฮิปฮอป และฟังก์ อย่างไรก็ตาม เชเลนตาโนไม่ได้นึกถึงสไตล์เหล่านี้เมื่อแต่งเพลงนี้ เขาแต่ง "พริเซ็งกอลีเน็นซิไนน์ชูโซล" ด้วยการสร้างลูปของจังหวะกลองสี่จังหวะและด้นเนื้อเพลงสดทับซ้อนบนลูปในสตูดิโอบันทึกเสียงของเขา เพลงนี้มีลักษณะเด่นคือจังหวะกรูฟ E flat ในกลองกับกีตาร์เบส และริฟฟ์ในส่วนของเครื่องเป่า ในระหว่างที่เล่นลูปกลอง ลูปเครื่องเป่า และเนื้อเพลงลื่นไหลแบบ "ฟรีสไตล์" ที่เป็นการสนทนาแบบด้นสด และท่อนร้องประสานเสียง เพลงนี้จึงมีองค์ประกอบหลายอย่างที่พบในฮิปฮอปในช่วงกลางคริสต์ทศวรรษ 1980 ถึง 1990

เชเลนตาโนอ้างว่าเขาคิดค้นการแร็ปด้วยเพลงนี้

### เนื้อร้องและภาษา
เพลงนี้ตั้งใจให้ฟังดูเหมือนร้องเป็นภาษาอังกฤษด้วยสำเนียงอเมริกัน แต่เนื้อเพลงนั้นจงใจให้ฟังไม่รู้เรื่อง แอนดรูว์ ข่านเขียนใน*เดอะการ์เดียน*ในภายหลังว่า เสียงเพลงนี้ชวนให้นึกถึงผลงานของบ็อบ ดีแลนในช่วงคริสต์ทศวรรษ 1980

ความตั้งใจของเชเลนตาโนไม่ใช่การสร้างเพลงแปลกใหม่ (novelty song) ที่ตลกขบขัน แต่เป็นการสำรวจอุปสรรคการสื่อสาร ความตั้งใจคือการแสดงให้เห็นว่าภาษาอังกฤษฟังดูเป็นอย่างไรสำหรับคนที่ไม่เข้าใจภาษานี้: 

เชเลนตาโนก็ได้แรงบันดาลใจจากเรื่องราวหอคอยบาเบลในคัมภีร์ไบเบิล

## เผยแพร่และฉบับต่าง ๆ

## รายการเพลง
***7" single&nbsp;– BF 70026**
# "Prisencolinensinainciusol" (Adriano Celentano)&nbsp; – 3:54
# "Disc Jockey" (Luciano Beretta, Adriano Celentano, Miki Del Prete)&nbsp; – 4:54

## ชาร์ต

## ยอดขาย

## อ้างอิง

## แหล่งข้อมูลอื่น
*Sasha Frere-Jones blog at newyorker.com (28 April 2008)
*Language Log post (25 October 2009) with videos
*The Deep Roots of an Italian Song That Sounds Like English—But Is Just Nonsense

หมวดหมู่:ซิงเกิลใน ค.ศ. 1972
หมวดหมู่:เพลงของอะดริอาโน เชเลนตาโน
หมวดหมู่:เพลงใน ค.ศ. 1972

หมวดหมู่:เพลงที่เขียนโดยอะดริอาโน เชเลนตาโน
หมวดหมู่:ซิงเกิลขิงอีพิกเรเคิดส์
หมวดหมู่:ภาษาที่ไม่มีความหมาย
หมวดหมู่:เพลงเกี่ยวกับภาษา
อ็อตติลอ แคแรสแตช

**อ็อตติลอ แคแรสแตช** (; 18 มกราคม ค.ศ. 1928 &ndash; 27 กันยายน ค.ศ. 2002) เป็นนักฟันดาบชาวฮังการี เขาได้เหรียญทองในประเภททีมเซเบอร์ในโอลิมปิกฤดูร้อน 1956 หลังโอลิมปิก 1956 เขาแปรพักตร์และเป็นตัวแทนสหรัฐในโอลิมปิกฤดูร้อน 1964

## อ้างอิง

## แหล่งข้อมูลอื่น
* 

หมวดหมู่:นักฟันดาบชายชาวฮังการี
หมวดหมู่:นักฟันดาบโอลิมปิกจากฮังการี
หมวดหมู่:นักฟันดาบโอลิมปิกจากสหรัฐ
หมวดหมู่:นักฟันดาบในโอลิมปิกฤดูร้อน 1956
หมวดหมู่:นักฟันดาบในโอลิมปิกฤดูร้อน 1964
หมวดหมู่:นักฟันดาบจากบูดาเปสต์
หมวดหมู่:ผู้แปรพักตร์เข้ากับประเทศสหรัฐ
หมวดหมู่:ชาวฮังการีที่อพยพไปประเทศสหรัฐ
เรจอะเกนสต์เดอะเวล

***เรจอะเกนสต์เดอะเวล: เดอะเคอเรจัสไลฟ์แอนด์เดธออฟแอนอิสลามิกดิสซิเดนต์*** () เป็นหนังสือที่เขียนโดยแพร์วีน ดอรอบี นักวิจารณ์ศาสนาอิสลามชาวอิหร่าน

หนังสือนี้มีเนื้อหาเกี่ยวกับโฮมอ ดอรอบี พี่สาวของเธอที่ฆ่าตัวตายด้วยการเผาตนเองในจัตุรัสแทจรีชที่เตหะรานเมื่อวันที่ 21 กุมภาพันธ์ ค.ศ. 1994 เพื่อประท้วงต่อการปฏิบัติต่อผู้หญิงในอิหร่าน "เยี่ยงทาส" หนังสือเล่มนี้ให้รายละเอียดเกี่ยวกับชีวิตของดอรอบีตั้งแต่ก่อนเสียชีวิต โดยกล่าวถึงสิทธิสตรีในอิหร่านทั้งในสมัยระบอบกษัตริย์และหลังการปฏิวัติอิสลาม

## อ่านเพิ่ม
*

## อ้างอิง

หมวดหมู่:หนังสือที่วิจารณ์ต่อศาสนาอิสลาม
หมวดหมู่:สิทธิสตรีในประเทศอิหร่าน
หมวดหมู่:การประท้วงกรณีแมฮ์ซอ แอมีนี
หมวดหมู่:การประท้วงในอิหร่านต่อต้านการบังคับสวมฮิญาบ
สหราชอาณาจักรในโอลิมปิกฤดูหนาว 2026

**[[สหราชอาณาจักร]]** จะเข้าร่วมการแข่งขันในโอลิมปิกฤดูหนาว 2026 ณ มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 – 22 กุมภาพันธ์ ค.ศ. 2026

## ผู้เข้าแข่งขัน
ด้านล่างเป็นรายชื่อจำนวนผู้เข้าแข่งขันที่เข้าร่วมการแข่งขันในแต่ละชนิดกีฬา / ประเภทการแข่งขัน

## เป้าหมายด้านเหรียญรางวัลและผลงาน
เมื่อวันที่ 13 มกราคม ค.ศ. 2026 หน่วยงาน UK Sport ได้กำหนดเป้าหมายเหรียญรางวัลจำนวน 4–8 เหรียญ สำหรับการแข่งขันครั้งนี้ โดยสะท้อนว่าทีมสหราชอาณาจักร “มีความสามารถในการแข่งขันในชนิดกีฬาฤดูหนาวมากกว่าครั้งใดที่ผ่านมา”

## การบริหารจัดการ
เมื่อวันที่ 17 พฤษภาคม ค.ศ. 2024 ทีมสหราชอาณาจักรประกาศแต่งตั้งอดีตนักกีฬาเคอร์ลิง อีฟ มิวร์เฮด ให้ดำรงตำแหน่งหัวหน้าคณะผู้แทนของสหราชอาณาจักร สำหรับโอลิมปิก ค.ศ. 2026 โดยมิวร์เฮดเคยนำทีมเคอร์ลิงหญิงของสหราชอาณาจักรคว้าเหรียญทองในการแข่งขันโอลิมปิกครั้งก่อนเมื่อ ค.ศ. 2022

## อ้างอิง

สหราชอาณาจักร
2026
ประเทศกินี-บิสเซาในโอลิมปิกฤดูหนาว 2026

**[[ประเทศกินี-บิสเซา]]** จะเข้าร่วมการแข่งขันในโอลิมปิกฤดูหนาว 2026 ณ มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 – 22 กุมภาพันธ์ ค.ศ. 2026 หากประเทศเข้าร่วมการแข่งขันจริง นี่จะเป็นครั้งแรกที่กินี-บิสเซาเข้าร่วมโอลิมปิกฤดูหนาว

## ผู้เข้าแข่งขัน
ด้านล่างเป็นรายชื่อจำนวนผู้เข้าแข่งขันที่เข้าร่วมการแข่งขันในแต่ละชนิดกีฬา / ประเภทการแข่งขัน

## กีฬาสกีลงเขา

กินี-บิสเซาผ่านการคัดเลือกนักกีฬาสกีลงเขาชายจำนวน 1 คน ผ่านโควตาพื้นฐาน

## อ้างอิง

ประเทศอันดอร์รา
2026
สุลต่านเมห์เหม็ดที่ 3

**สุลต่านเมห์เหม็ดที่ 3** (, *Meḥmed-i <u>s</u>āli<u>s</u>*; ; 26 พฤษภาคม ค.ศ. 1566 – 22 ธันวาคม ค.ศ. 1603) เป็นสุลต่านแห่งจักรวรรดิออตโตมันใน ค.ศ. 1595 จนกระทั่งสวรรคตใน ค.ศ. 1603 เมห์เหม็ดทรงเป็นที่รู้จักจากการสั่งประหารชีวิตพระเชษฐา/อนุชา และนำทัพในสงครามเติร์กอันยาวนาน ซึ่งในช่วงนั้นกองทัพออตโตมันได้รับชัยชนะในยุทธการที่แคแรสแตช อย่างไรก็ตาม ชัยชนะครั้งนี้ถูกบั่นทอนลงด้วยความสูญเสียทางทหารบางส่วน เช่น ที่เมืองเจอร์และนีกอปอล พระองค์ยังสั่งให้ปราบปรามกบฏเจลาลีได้สำเร็จ นอกจากนี้ สุลต่านยังได้ติดต่อกับราชสำนักของสมเด็จพระราชินีนาถเอลิซาเบธที่ 1 แห่งอังกฤษ เพื่อกระชับความสัมพันธ์ทางการค้า และหวังว่าอังกฤษจะร่วมเป็นพันธมิตรกับจักรวรรดิออตโตมันเพื่อต่อต้านสเปน

## พระชนม์ชีพช่วงต้น

เมห์เหม็ดเสด็จพระราชสมภพที่พระราชวังมานีซาเมื่อวันที่ 26 พฤษภาคม ค.ศ. 1566 ในรัชสมัยสุลต่านสุลัยมานผู้เกรียงไกร พระปัยกา พระองค์เป็นพระราชโอรสในสุลต่านมูรัดที่ 3 ผู้เป็นพระราชโอรสในสุลต่านเซลิมที่ 2 ซึ่งเป็นพระราชโอรสในสุลต่านสุลัยมานกับฮูร์เรมซุลตัน พระราชมารดาของพระองค์คือซาฟีเย ซุลตัน ชาวแอลเบเนียจากที่ราบสูงดูคาจิน สุลต่านสุลัยมานที่ 1 พระปัยกา สวรรคตในปีที่พระองค์เสด็จพระราชสมภพ และพระอัยกาได้ขึ้นครองราชย์เป็นสุลต่านองค์ใหม่นาม สุลต่านเซลิมที่ 2 พระอัยกาสวรรคตเมื่อเมห์เหม็ดมีพระชนมพรรษา 8 พรรษา และมูรัดที่ 3 พระราชบิดาได้ขึ้นครองราชย์เป็นสุลต่านใน ค.ศ. 1574 มูรัดสวรรคตใน ค.ศ. 1595 เมื่อเมห์เหม็ดมีพระชนมพรรษา 28 พรรษา

เมห์เหม็ดทรงใช้เวลาส่วนใหญ่ในมานีซากับพระราชบิดามารดาและอิบราฮิม เอเฟนดี ครูของพระองค์ พระองค์ทรงเข้าพิธีสุนัตในวันที่ 29 พฤษภาคม ค.ศ. 1582 เมื่อมีพระชนมพรรษา 16 พรรษา

## รัชสมัย

### การฆ่าพี่น้อง
หลังขึ้นครองราชย์ สุลต่านเมห์เหม็ดที่ 3 ทรงสั่งให้ประหารชีวิตพระเชษฐา/อนุชาทั้งหมด 19 พระองค์ พวกเขาถูกรัดคอโดยเพชฌฆาตหลวงของพระองค์ ซึ่งหลายพระองค์กลายเป็นคนหูหนวก เป็นใบ้ หรือ 'ปัญญาอ่อน' เพื่อให้มั่นใจได้ถึงความจงรักภักดีอย่างแท้จริง การสืบทอดตำแหน่งโดยพี่น้องร่วมสายพระโลหิตไม่ใช่เรื่องที่ไม่เคยเกิดขึ้นมาก่อน เนื่องจากสุลต่านมักมีพระราชโอรสธิดาหลายสิบพระองค์กับพระสนมของตน

### การแย่งชิงอำนาจในคอนสแตนติโนเปิล

## สวรรคต

สุลต่านเมห์เหม็ดเสด็จสวรรคตในวันที่ 22 ธันวาคม ค.ศ. 1603 เมื่อมีพระชนมพรรษา 37 พรรษา ข้อมูลหนึ่งระบุว่าสาเหตุการสวรรคตมาจากความทุกข์ระทมที่เกิดจากการสิ้นพระชนม์ของเชฮ์ซาเด มาฮ์มุด พระราชโอรส ส่วนแหล่งข้อมูลอีกแหล่งหนึ่งระบุว่า พระองค์สวรรคตด้วยโรคระบาดหรือโรคหลอดเลือดสมอง พระองค์ถูกฝังในมัสยิดฮาเกียโซเฟีย อาห์เม็ดที่ 1 พระราชโอรสที่มีพระชนมพรรษา 13 พรรษา ขึ้นครองราชย์เป็นสุลต่านองค์ใหม่

## พระราชวงศ์

## อ้างอิง

## บรรณานุกรม
* 
* 
* 
* 
*
*
*

## แหล่งข้อมูลอื่น
* 

หมวดหมู่:ชาวเติร์กจากจักรวรรดิออตโตมัน
หมวดหมู่:ผู้อารักขามัสยิดศักดิ์สิทธิ์ทั้งสอง
หมวดหมู่:บุคคลที่ฝังในฮาเกียโซเฟีย
หมวดหมู่:เคาะลีฟะฮ์ออตโตมัน
หมวดหมู่:พระราชโอรสของสุลต่าน
กีฬาสกีลงเขาในโอลิมปิกฤดูหนาว 2026

**[[กีฬาสกีลงเขา]]ใน[[โอลิมปิกฤดูหนาว 2026]]**จะจัดขึ้นที่ศูนย์สกีสเตลวิโอ (รายการชาย) ในบอร์มีโอ และศูนย์สกีอัลไพน์โตฟาเน (รายการหญิง) ในกอร์ตีนาดัมเปซโซ การแข่งขันจะจัดขึ้นระหว่างวันที่ 7 ถึง 18 กุมภาพันธ์ ค.ศ. 2026

มีการจัดสรรโควตานักกีฬากีฬาสกีลงเขาทั้งหมด 306 ที่นั่ง

มีการแข่งขันทั้งหมด 10 รายการ แบ่งเท่า ๆ กันระหว่างชายและหญิง รายการทีมผสมแบบขนานถูกยกเลิกหลังโอลิมปิกฤดูหนาว 2022 ขณะที่รายการอัลไพน์คอมไบน์ในแต่ละเพศถูกแทนที่ด้วยรายการทีมคอมไบน์แบบจับคู่

## รอบคัดเลือก

มีโควตานักกีฬาสูงสุด 306 ที่นั่งสำหรับการแข่งขันในมหกรรมกีฬาแห่งนี้ คณะกรรมการโอลิมปิกแห่งชาติแต่ละประเทศสามารถส่งนักกีฬาได้สูงสุด 22 คน โดยจำกัดไม่เกิน 11 คนต่อเพศ

## ตารางการแข่งขัน
เวลาทั้งหมดเป็นเวลาท้องถิ่น (UTC+1)

## อ้างอิง

หมวดหมู่:สกีลงเขา
หมวดหมู่:โอลิมปิกฤดูหนาว 2026
ไดจิ คามาดะ

**ไดจิ คามาดะ** (; 5 สิงหาคม ค.ศ. 1996 – ) เป็นนักฟุตบอลระดับอาชีพชาวญี่ปุ่นผู้ทำหน้าที่ในตำแหน่งกองกลางตัวกลางหรือกองกลางตัวรุกให้แก่สโมสรฟุตบอลคริสตัลพาเลซในพรีเมียร์ลีก และทีมชาติญี่ปุ่น

หลังจากเป็นตัวแทนของสถาบันฝึกสอนฟุตบอลหลายแห่งในประเทศญี่ปุ่น รวมถึงฟุตบอลระดับโรงเรียน คามาดะได้เริ่มอาชีพค้าแข้งที่สโมสรซางัน โทซุ ในช่วงต้น ค.ศ. 2015 โดยใช้เวลาอยู่ที่นั่นสองปีครึ่ง และในช่วงครึ่งหลัง ค.ศ. 2017 เขาได้ย้ายไปแข่งในต่างประเทศร่วมกับสโมสรไอน์ทรัคท์ฟรังค์ฟวร์ทในประเทศเยอรมนี ซึ่งคามาดะคว้าแชมป์เดเอ็ฟเบ-โพคาล ในฤดูกาล 2017–18 และแชมป์ยูฟ่ายูโรปาลีกในฤดูกาล 2021–22 ขณะที่ได้รับการยืมตัวไปแข่งให้แก่สโมสรซิน-เทรอเดน ที่ประเทศเบลเยียมในฤดูกาล 2018–19

ในช่วงครึ่งหลัง ค.ศ. 2023 คามาดะออกจากฟรังค์ฟวร์ทเพื่อไปร่วมทีมลัตซีโย ซึ่งเป็นสโมสรในประเทศอิตาลีด้วยสัญญาสองปี อย่างไรก็ตาม เขาออกจากสโมสรก่อนกำหนดหนึ่งปี โดยในเดือนกรกฎาคม ค.ศ. 2024 คามาดะได้ย้ายไปร่วมทีมคริสตัลพาเลซในพรีเมียร์ลีก และช่วยให้สโมสรดังกล่าวคว้าแชมป์เอฟเอคัพได้ในฤดูกาลแรกของเขา

นอกจากนี้ คามาดะผู้เป็นอดีตนักฟุตบอลเยาวชนทีมชาติญี่ปุ่น ได้เปิดตัวในทีมชาติชุดใหญ่ครั้งแรกใน ค.ศ. 2019 และเป็นส่วนหนึ่งของทีมชาติญี่ปุ่นในฟุตบอลโลก 2022

## อ้างอิง

## แหล่งข้อมูลอื่น

* Profile at the Crystal Palace F.C. website
* 
* 

หมวดหมู่:นักฟุตบอลชายชาวญี่ปุ่น
หมวดหมู่:กองกลางฟุตบอลชาย
หมวดหมู่:ผู้เล่นไอน์ทรัคท์ฟรังค์ฟวร์ท
หมวดหมู่:ผู้เล่นสโมสรกีฬาลัตซีโย
หมวดหมู่:ผู้เล่นสโมสรฟุตบอลคริสตัลพาเลซ
หมวดหมู่:นักฟุตบอลชายทีมชาติญี่ปุ่น
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในเจ1 ลีก
หมวดหมู่:ผู้เล่นในเจ3 ลีก
หมวดหมู่:ผู้เล่นในบุนเดิสลีกา
หมวดหมู่:ผู้เล่นซางัน โทซุ
หมวดหมู่:ผู้เล่นในเบลเจียนเฟิสต์ดิวิชัน เอ
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:นักฟุตบอลชายชาวต่างชาติที่ค้าแข้งในประเทศอังกฤษ
ธรรมยาตรา

**ธรรมยาตรา** (, *ธรรมเยียตรา*, "การแสวงบุญ") เป็นการเดินเพื่อสันติภาพประจำปีในประเทศกัมพูชา ซึ่งมีต้นกำเนิดมาจากการส่งผู้ลี้ภัยกลับประเทศครั้งประวัติศาสตร์ตามค่ายผู้ลี้ภัยชายแดนไทยในช่วงการเปลี่ยนผ่านสู่ประชาธิปไตยภายใต้การกำกับดูแลของสหประชาชาติใน ค.ศ. 1992 "ธรรมเยียตรา" ในภาษาเขมร มาจากภาษาบาลี *ธรรมะ* (, "ธรรม") กับ *ยาตรา* (, "เดิน" หรือ "ขบวนแห่") หมายถึง "การแสวงบุญ" แต่โดยทั่วไปมักแปลว่า "การแสวงบุญแห่งสัจธรรม" การเดินเพื่อสันติภาพนี้จัดขึ้นในช่วงต้นเดือนพฤษภาคม และมักเกี่ยวข้องกับการรวมตัวของพระสงฆ์และคฤหัสถ์ที่เดินทางไปตามเส้นทางต่าง ๆ ในกัมพูชา

การรวมตัวมักได้รับการต้อนรับจากชาวบ้านตามเส้นทางที่คาดหวังว่าจะได้รับพร (*ทึกมนต์*  หรือพรด้วยน้ำมนต์) ผู้ก่อตั้งธรรมยาตราคือพระมหาโฆษานันทะ () พระสงฆ์ผู้มีตำแหน่งสูงในคณะสงฆ์ของกัมพูชา ท่านเป็นผู้นำธรรมยาตรากลุ่มแรกเมื่อเดินทางกลับจากการลี้ภัยหลังสงคราม

ใน ค.ศ. 1995 ธรรมยาตราประกอบด้วยพระภิกษุ ภิกษุณี และฆราวาสผู้ถือศีลชาวกัมพูชาเกือบ 500 คน คณะแสวงบุญระหว่างศาสนาเพื่อสันติภาพและชีวิตเข้าร่วมกลุ่มนี้ ทั้งสองกลุ่มเดินทางข้ามกัมพูชาจากชายแดนไทยไปจนถึงเวียดนาม โดยใช้เวลาหลายวันเดินผ่านดินแดนที่เขมรแดงควบคุมระหว่างทาง

ขบวนแห่ธรรมยาตรา ค.ศ. 1997 เริ่มต้นจากจังหวัดพระตะบองไปยังจังหวัดไพลิน ซึ่งในขณะนั้นอยู่ภายใต้การควบคุมของเขมรแดง และต่อไปยังบันทายฉมาร์ในจังหวัดบันทายมีชัย เขมรแดงสั่งห้ามพระสงฆ์เข้ามาในเขตแดนของตนในไพลิน และห้ามการประกอบศาสนกิจอย่างเปิดเผยจนกระทั่ง ค.ศ. 1996 เมื่อเขมรแดงส่วนใหญ่แยกตัวออกจากพล พตและประกาศให้เอียง สารีเป็นผู้นำคนใหม่ หลังการแปรพักตร์ครั้งใหญ่ครั้งนี้ พระสงฆ์จึงได้รับอนุญาตให้เข้ามาในพื้นที่ได้ ขบวนแห่ธรรมยาตรา ค.ศ. 1994 ซึ่งมีเป้าหมายที่จะเดินขบวนผ่านไพลินเช่นกัน ไม่สามารถไปถึงจุดหมายปลายทางเนื่องจากการสู้รบอย่างหนักในจังหวัดนั้น ในจังหวัดไพลิน พระมหาโฆษานันทะได้พบกับเอียง สารีเพียงชั่วครู่ ซึ่งได้รับพรอย่างเคารพ แต่ไม่ได้เข้าร่วมพิธีการอย่างเป็นทางการ การเดินขบวนครั้งนี้ที่เกิดขึ้นเพียงไม่กี่เดือนก่อนการรัฐประหารในกัมพูชา ค.ศ. 1997 สม รังสีและองครักษ์จำนวนมากของเขา เข้าร่วมอย่างไม่คาดคิดที่ไพลินเป็นระยะทาง 15 กิโลเมตร รังสีใช้โอกาสนี้วิพากษ์วิจารณ์นายกรัฐมนตรีสองคน คือ ฮุน เซน และสมเด็จกรมพระนโรดม รณฤทธิ์ ไม่ปรากฏตัวในนี้ ซึ่งขณะนั้นยังไม่รู้ว่าทั้งสองกำลังมีข้อพิพาทกัน และข้อพิพาทนี้จะปะทุขึ้นเป็นการสู้รบด้วยอาวุธระหว่างทั้งสองกับผู้สนับสนุนเพื่อแย่งชิงอำนาจรัฐบาล

## อ้างอิง
โรงเรียนนานาชาติทีเอสไอ

**โรงเรียนนานาชาติทีเอสไอ** เดิมชื่อ **โรงเรียนนานาชาติไทยซิกข์** เป็นโรงเรียนนานาชาติ เปิดดำเนินการมาตั้งแต่ปี พ.ศ. 2528 โรงเรียนนี้มีวิทยาเขตสองที่ คือวิทยาเขตแบริ่ง ซึ่งจัดการเรียนการสอนให้กับนักเรียนตั้งแต่ชั้นอนุบาลถึงชั้นมัธยมศึกษาปีที่ 13 ตั้งอยู่ใกล้กับสถานีรถไฟฟ้า BTS แบริ่ง ในสมุทรปราการ ในเขตกรุงเทพมหานครและปริมณฑล นอกจากนี้ยังมีวิทยาเขตหลักซึ่งให้การศึกษาแก่เด็ก ๆ ตั้งแต่ระดับอนุบาลจนถึงชั้นประถมศึกษาปีที่ 6 ตั้งอยู่ใกล้กับวงเวียนใหญ่ ในพื้นที่แขวงสมเด็จเจ้าพระยา เขตคลองสาน กรุงเทพมหานคร

โรงเรียนนี้เปิดสอนหลักสูตรการศึกษาแห่งชาติของสหราชอาณาจักรสำหรับนักเรียนทุกระดับชั้น

โรงเรียนนี้ได้รับการสนับสนุนด้านเงินทุนบางส่วนจากมูลนิธิชาวซิกข์ไทย มูลนิธิชาวซิกข์ไทยได้มอบหมายการบริหารจัดการโรงเรียนให้แก่บริการโรงเรียนนานาชาติ (ISS) ระหว่างปี พ.ศ. 2560-2566 เมื่อสัญญาของ ISS สิ้นสุดลงในปี พ.ศ. 2566 ทีมผู้บริหาร ครู หรือนโยบายของโรงเรียนก็ยังคงไม่มีการเปลี่ยนแปลงใด ๆ

แม้ว่าค่าเล่าเรียนจะเพิ่มขึ้นตั้งแต่ปี พ.ศ 2560 แต่ก็ยังถือว่าต่ำเมื่อเทียบกับโรงเรียนนานาชาติหลายแห่งในกรุงเทพฯ

ทั้งสองวิทยาเขตของโรงเรียนมีสิ่งอำนวยความสะดวกที่เหมาะสมกับช่วงวัย เช่น สระว่ายน้ำ สนามบาสเกตบอล และสนามเทนนิส รวมถึงลู่วิ่งระยะ 360 เมตรที่ล้อมรอบสนามฟุตบอล

ในอดีตนักเรียนส่วนใหญ่ของโรงเรียนเป็นชาวอินเดีย แต่ปัจจุบันประชากรนักเรียนมีความหลากหลายมากขึ้นอย่างมาก ปัจจุบันมีนักเรียนประมาณ 20% เป็นชาวซิกข์

วิทยาเขตแบริ่งตั้งอยู่ทางฝั่งตะวันออกของกรุงเทพฯ ในเขตเมืองสมุทรปราการ พื้นที่ของโรงเรียนมีขนาดมากกว่า 30 ไร่ ภายในวิทยาเขตประกอบด้วยอาคารบริหาร โรงยิมและหอประชุม ห้องประชุมปรับอากาศ ศูนย์ศิลปะ ห้องปฏิบัติการคอมพิวเตอร์ ศูนย์ภาษา ศูนย์ดนตรี ห้องปฏิบัติการวิทยาศาสตร์ และสระว่ายน้ำ

## อ้างอิง

## แหล่งข้อมูลอื่น
* 

หมวดหมู่:โรงเรียนในอำเภอเมืองสมุทรปราการ
หมวดหมู่:สถาบันการศึกษาที่ก่อตั้งในปี พ.ศ. 2528
หมวดหมู่:ก่อตั้งในประเทศไทยในปี พ.ศ. 2528
ทีเอสไอ
สตีเฟนสัน 2 ดีเอฟเค 1

**สตีเฟนสัน 2 ดีเอฟเค 1** () หรือที่รู้จักในชื่อ **RSGC2-01** หรือ **St2-18** เป็นดาวยักษ์ใหญ่ยิ่ง (RSG) หรืออาจเป็นดาวยักษ์แดงไฮเปอร์ไจแอนต์ (RHG) ในกลุ่มดาวโล่ ดาวดวงนี้ตั้งอยู่ใกล้กระจุกดาวเปิด สตีเฟนสัน 2 ซึ่งอยู่ห่างจากโลกประมาณ  ภายในแขนกังหันโล่-คนครึ่งม้าของกาแล็กซี่ทางช้างเผือก และเชื่อกันว่าเป็นหนึ่งในกลุ่มดาวที่อยู่ในระยะทางใกล้เคียงกัน อย่างไรก็ตาม งานวิจัยบางฉบับมองว่ามันอาจเป็นดาวยักษ์ใหญ่ยิ่งที่ไม่เกี่ยวข้อง หรือเป็นดาวยักษ์ใหญ่ยิ่งที่อยู่เบื้องหน้า

## หมายเหตุ

## อ้างอิง

หมวดหมู่:ดาวยักษ์ประเภท M
หมวดหมู่:กลุ่มดาวโล่
สตีเฟนสัน 2

**สตีเฟนสัน 2** () หรือที่รู้จักกันในชื่อ **RSGC2** (*Red Supergiant Cluster&nbsp;2*) เป็นกระจุกดาวเปิดขนาดใหญ่และอายุน้อยในดาราจักรทางช้างเผือก กระจุกดาวนี้ถูกค้นพบในปี ค.ศ. 1990 ในฐานะกระจุกของดาวยักษ์ยิ่งใหญ่ จากการสำรวจอินฟราเรดเชิงลึกด้วยภาพถ่าย โดยนักดาราศาสตร์ ชาร์ลส์ บรูซ สตีเฟนสัน ซึ่งเป็นที่มาของชื่อกระจุกดาวนี้ กระจุกดาวนี้ตั้งอยู่ในกลุ่มดาวโล่ที่ระยะทางประมาณ  จากดวงอาทิตย์ และมีแนวโน้มว่าจะอยู่บริเวณจุดตัดระหว่างปลายด้านเหนือของโครงสร้าง Long Bar ของดาราจักรทางช้างเผือก และส่วนด้านในของแขนกังหันโล่-คนครึ่งม้าซึ่งเป็นหนึ่งในสองแขนกังหันหลักของดาราจักร

## อ้างอิง

หมวดหมู่:กลุ่มดาวโล่
ลอโยช แคแรสแตช

**ลอโยช แคแรสแตช** (; 30 เมษายน ค.ศ. 1900 &ndash; 9 สิงหาคม 1978) เป็นนักมวยปล้ำชาวฮังการีและผู้ชนะโอลิมปิกในกีฬามวยปล้ำแบบกรีก-โรมัน

## โอลิมปิก
แคแรสแตชเข้าแข่งในโอลิมปิกฤดูร้อน 1924 ที่ปารีส โดยได้เหรียญเงินในมวยปล้ำแบบกรีก-โรมัน ประเภทไลต์เวต ต่อมาจึงได้เหรียญทองในโอลิมปิกฤดูร้อน 1928 ที่อัมสเตอร์ดัม

## อ้างอิง

## แหล่งข้อมูลอื่น
* 

หมวดหมู่:นักมวยปล้ำโอลิมปิกจากฮังการี
หมวดหมู่:นักมวยปล้ำในโอลิมปิกฤดูร้อน 1924
หมวดหมู่:นักมวยปล้ำในโอลิมปิกฤดูร้อน 1928
หมวดหมู่:นักมวยปล้ำชายชาวฮังการี
ตำบลลุงนั่ม

**ลุงนั่ม** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลลุงนัมตั้งอยู่ทางเหนือของจังหวัดกาวบั่ง มีที่ตั้งทางภูมิศาสตร์ดังนี้:
*ทิศเหนือติดกับประเทศจีน
*ทิศใต้ติดกับตำบลห่ากว๋าง
*ทิศตะวันออกติดกับตำบลตงกอต
*ทิศตะวันตกติดกับตำบลเจื่องห่า

## ประวัติ
พื้นที่ของตำบลลุงนั่มในปัจจุบัน เดิมประกอบด้วยสามตำบล ได้แก่ ตำบลลุงนั่ม และตำบลเถืองโทน ซึ่งอยู่ในเขตอำเภอห่ากว๋าง

วันที่ 10 มิถุนายน ค.ศ. 1981 คณะรัฐมนตรีได้ออกมติเลขที่ 245-CP ว่าด้วยการแยกหมู่บ้านย่อยออกจากตำบลเวินอาน ตำบลแก้วเอียน และตำบลเถืองโทน เพื่อควบรวมเข้าเป็นส่วนหนึ่งของตำบลลุงนั่ม และควบรวมตำบลเอียนลุง และตำบลแก้วเอียน (ยกเว้นหมู่บ้านนัมรี้ม และเทียงหว่าย) เพื่อจัดตั้งเป็นตำบลแก้วเอียน

วันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านบางส่วนของตำบลลุงนัมและตำบลแก้วเอียน ก่อนการควบรวมตำบลลุงนั่มมีพื้นที่ 26.97 ตารางกิโลเมตร มีประชากร 1,421 คน และประกอบด้วย 10 หมู่บ้าน ส่วนตำบลแก้วเอียนมีพื้นที่ 20.46 ตารางกิโลเมตร ประชากร 1,292 คน และประกอบด้วย 8 หมู่บ้าน

วันที่ 10 มกราคม ค.ศ. 2020 คณะกรรมาธิการสามัญประจำสภาแห่งชาติได้ออกมติเลขที่ 864/NQ-UBTVQH14 ว่าด้วยการจัดระเบียบหน่วยการปกครองระดับอำเภอและตำบลของจังหวัดกาวบั่ง (มติดังกล่าวมีผลบังคับใช้ตั้งแต่วันที่ 1 กุมภาพันธ์ ค.ศ. 2020) โดยมติดังกล่าวให้ควบรวมพื้นที่และประชากรทั้งหมดของตำบลแก้วเอียนเข้ากับตำบลลุงนั่ม

วันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลเถืองโทนเข้ากับตำบลลุงนั่ม

## อ้างอิง

## แหล่งข้อมูลอื่น
*

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
หมวดหมู่:เขตแดนจีน–เวียดนาม
แขนกังหันโล่-คนครึ่งม้า

[400px|right|thumb|โครงสร้างของแขนกังหันของ[ทางช้างเผือกตามการสังเกต]]

**แขนโล่-คนครึ่งม้า** () หรือที่รู้จักกันในชื่อ **Scutum-Crux arm** เป็นโครงสร้างยาวและกระจายตัวของดาว แก๊ส และฝุ่น ซึ่งโค้งเป็นเกลียวออกจากปลายด้านใกล้ของดาราจักรทางช้างเผือกซึ่งเป็นดาราจักรกังหันแบบมีคาน ตั้งแต่คริสต์ทศวรรษ 1950 มีการเสนอว่าทางช้างเผือกมีแขนกังหันจำนวนสี่แขน อย่างไรก็ตาม งานวิจัยจำนวนมากโต้แย้งหรือให้รายละเอียดเพิ่มเติมต่อจำนวนดังกล่าว ในปี 2008 การสังเกตการณ์ด้วยกล้องโทรทรรศน์อวกาศสปิตเซอร์ไม่พบความหนาแน่นของดาวยักษ์แดงกลุ่มเรดคลัมป์ตามที่คาดไว้ในทิศทางของแขนกังหันคารีนา–ซาจิทเทเรียสและแขนกังหันนอร์มา  

ในเดือนมกราคม ค.ศ. 2014 งานวิจัยระยะเวลา 12 ปีเกี่ยวกับการกระจายตัวและช่วงอายุของดาวมวลมาก และงานวิจัยที่รายงานในปี ค.ศ. 2013 เกี่ยวกับการกระจายตัวของเมเซอร์และกระจุกดาวเปิด ต่างก็พบหลักฐานที่สนับสนุนการมีอยู่ของแขนกังหันหลักสี่แขน แม้จะไม่สามารถยืนยันได้อย่างเด็ดขาด

แขนกังหันโล่-คนครึ่งม้าตั้งอยู่ระหว่างแขนกังหันรองคารีนา–ซาจิทเทเรียสและแขนกังหันรองแขนกังหันนอร์มา แขนกังหันนี้เริ่มต้นใกล้ศูนย์กลางดาราจักรในชื่อ *แขนกังหันโล่* ก่อนจะค่อย ๆ เปลี่ยนเป็น *แขนกังหันคนครึ่งม้า*

บริเวณที่แขนกังหันแขนโล่-คนครึ่งม้าเชื่อมต่อกับคานของดาราจักรเป็นพื้นที่ที่อุดมไปด้วยบริเวณก่อกำเนิดดาวและกระจุกดาวเปิด ในปี ค.ศ. 2006 มีการค้นพบกระจุกดาวขนาดใหญ่ที่ประกอบด้วยดาวยักษ์ใหญ่ยิ่งจำนวน 14 ดวง และตั้งชื่อว่า RSGC1 ต่อมาในปี ค.ศ. 2007 ได้มีการค้นพบกระจุกดาวที่มีดาวเกิดใหม่ราว 50,000 ดวง ซึ่งมีชื่อว่า RSGC2 โดยตั้งอยู่ห่างจาก RSGC1 เพียงไม่กี่ร้อยปีแสง กระจุกดาวนี้เชื่อกันว่ามีอายุไม่ถึง 20 ล้านปี และมีดาวยักษ์แดงยิ่งยวดจำนวน 26 ดวง ซึ่งถือเป็นกลุ่มดาวประเภทนี้ที่ใหญ่ที่สุดเท่าที่ทราบ  

กระจุกดาวอื่น ๆ ในบริเวณนี้ได้แก่ RSGC3 และ Alicante 8

## อ้างอิง

หมวดหมู่:ทางช้างเผือก
ตำบลลี้บน

**ลี้บน** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลลี้บนมีที่ตั้งทางภูมิศาสตร์ดังนี้:
*ทิศเหนือติดกับตำบลบ๋าวหลักและตำบลก๊กป่าง
*ทิศใต้ติดกับตำบลบ๋าวเลิมและตำบลนามกวาง
*ทิศตะวันออกติดกับตำบลฮึงด่าย
*ทิศตะวันตกติดกับตำบลเนียมเซิน จังหวัดเตวียนกวาง

## ประวัติ
หลังปี ค.ศ. 1975 ตำบลลี้บนเป็นตำบลหนึ่งในอำเภอบ๋าวหลัก

วันที่ 25 กันยายน ค.ศ. 2000 รัฐบาลได้ออกกฤษฎีกาเลขที่ 52/2000/NĐ-CP ว่าด้วยการปรับเขตการปกครองให้โอนตำบลลี้บนจากอำเภอบ๋าวหลัก ไปขึ้นกับอำเภอบ๋าวเลิมที่จัดตั้งขึ้นใหม่

ต่อมาในวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลหวิญกวาง และตำบลลี้บน เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลลี้บน

## อ้างอิง

## แหล่งข้อมูลอื่น
*

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
หมวดหมู่:เขตแดนจีน–เวียดนาม
ความสัมพันธ์ไทย–บอสเนียและเฮอร์เซโกวีนา

**ความสัมพันธ์ไทย–บอสเนียและเฮอร์เซโกวีนา** เป็นความสัมพันธ์ทวิภาคีระหว่างประเทศไทยและประเทศบอสเนียและเฮอร์เซโกวีนา สถาปนาความสัมพันธ์ระหว่างกันเมื่อวันที่ 14 กุมภาพันธ์ พ.ศ. 2543

## ประวัติ
ในภารกิจของ UNPROFOR ในช่วงปี พ.ศ. 2535–2538 ไทยได้ส่งเจ้าหน้าที่ทหารและสังเกตการณ์ไปปฏิบัติหน้าที่รักษาสันติภาพ เพื่อช่วยเหลือประชาชนและดูแลความสงบ

ไทยได้ให้การรับรองบอสเนียฯ เมื่อ 22 พฤษภาคม พ.ศ. 2535 และได้สถาปนาความสัมพันธ์ทางการทูตระหว่างกันเมื่อ 14 กุมภาพันธ์ พ.ศ. 2543 โดยไทยได้มอบหมายให้สถานเอกอัครราชทูต ณ กรุงบูดาเปสต์ มีเขตอาณาครอบคลุมบอสเนียฯ และได้แต่งตั้งให้เอกอัครราชทูต ณ กรุงบูดาเปสต์ ดำรงตำแหน่งเอกอัครราชทูตประจำบอสเนียฯ โดยได้ยื่นพระราชสาส์นต่อประธานคณะประธานาธิบดีเมื่อวันที่ 10 กรกฎาคม พ.ศ. 2545

สำหรับฝ่ายบอสเนียฯ ได้แต่งตั้งนาย Mustafa Mujezinovic ดำรงตำแหน่งเอกอัครราชทูตบอสเนีย ฯ ประจำประเทศไทย โดยมีถิ่นพำนัก ณ กรุงกัวลาลัมเปอร์ โดยได้เข้ารับหน้าที่และปฏิบัติหน้าที่ในประเทศไทยได้ตั้งแต่วันที่ 22 มีนาคม พ.ศ. 2549 และจะมีการเข้าเฝ้า ฯ ถวายสาส์นตราตั้งต่อไป

## การค้า
ข้อมูลจากฐานข้อมูลการค้าระหว่างประเทศ COMTRADE ของสหประชาชาติ ระบุว่า การนำเข้าของบอสเนียและเฮอร์เซโกวีนาจากประเทศไทยมีมูลค่า 31.96 ล้านดอลลาร์สหรัฐใน พ.ศ. 2567 โดยสินค้าที่มีมูลค่าสูงสุดคือ เนื้อสัตว์ ปลา และผลิตภัณฑ์อาหารทะเล มูลค่า 9.14 ล้านดอลลาร์สหรัฐ และสินค้าที่นำเข้าที่มีมูลค่ามากที่สุดในหมวดนี้คือ ปลาแปรรูป ไข่ปลาคาเวียร์ และผลิตภัณฑ์ทดแทนไข่ปลาคาเวียร์จากประเทศไทย และบอสเนียฯ ส่งเข้าไทยมีมูลค่า 5.86 ล้านเหรียญสหรัฐ โดยสินค้ายอดนิยมคือ ผลิตภัณฑ์สังกะสี มีมูลค่า 1.36 ล้านเหรียญสหรัฐ

โดยตามข้อมูลกรมศุลกากร ในปี พ.ศ. 2568 ไทยนำเข้าสินค้าจากบอสเนียและเฮอร์เซโกวีนามูลค่า 156,751,499 ล้านบาท และส่งออก 10,537,013 ล้านบาท

## สังคม
นักท่องเที่ยวชาวบอสเนียฯ มาไทยจำนวน 1,436 คน ในปี 2566 และมีชาวไทยในบอสเนียฯ จำนวน 5 คน และมีการจัดการแข่งขันมวยไทย ในบอสเนียและเฮอร์เซโกวีนาเมื่อวันที่ 16 กรกฎาคม พ.ศ. 2565 และไทยเคยให้ความช่วยเหลือทางการเงินและสิ่งของบรรเทาทุกข์แก่ผู้อพยพชาวบอสเนียฯ

## อ้างอิง

หมวดหมู่:ความสัมพันธ์ทวิภาคีของประเทศไทย
หมวดหมู่:ความสัมพันธ์ทวิภาคีของประเทศบอสเนียและเฮอร์เซโกวีนา
รางวัลม้าเพศผู้ยอดเยี่ยมรุ่นอาวุโสของเจอาร์เอ

**รางวัลม้าเพศผู้ยอดเยี่ยมรุ่นอาวุโสของเจอาร์เอ** () เป็นรางวัลที่ สมาคมการแข่งม้าแห่งประเทศญี่ปุ่น (JRA) มอบให้เป็นประจำทุกปี โดยรางวัลนี้เป็นส่วนหนึ่งของ รางวัลเจอาร์เอ ตั้งแต่ ค.ศ. 1987

## สถิติ
### ม้าแข่งที่ได้รับรางวัลมากที่สุด (2 ครั้ง) :
* สปีดซิมโบลิ – 1967, 1970
* ทานิโนะจิการะ – 1973, 1974
* โฮโยบอย – 1980, 1981
* ออร์เฟฟร์ – 2012, 2013
* คิตาซันแบล็ก – 2016, 2017

## ผู้ชนะ
### ผู้ชนะตั้งแต่ ค.ศ. 1987

***ตัวหนา** หมายถึง ผู้ชนะม้าแห่งปีของญี่ปุ่นในปีเดียวกัน

## อ้างอิง

* การแข่งม้าในญี่ปุ่น: รางวัล JRA
หมวดหมู่:การแข่งม้าในประเทศญี่ปุ่น
หมวดหมู่:บทความที่มีข้อความภาษาญี่ปุ่น
ฝ่าชะตา โลกาวินาศ

***ฝ่าชะตา โลกาวินาศ*** เป็นภาพยนตร์อเมริกันแนวระทึกขวัญ–ภัยพิบัติ–เอาชีวิตรอดในโลกหลังหายนะ ปี ค.ศ. 2026 กำกับโดยริค โรมัน วอห์ เขียนบทโดยคริส สปาร์ลิง และ มิตเชลล์ ลาฟอร์จูน ภาพยนตร์เรื่องนี้เป็นภาคต่อของ *[[นาทีระทึก วันสิ้นโลก]]* (2020) โดยมีเจอราร์ด บัตเลอร์ และโมรีนา แบ็กคาริน กลับมารับบทเดิมอีกครั้ง ร่วมด้วย โรมัน กริฟฟิน เดวิส (ซึ่งมาแสดงแทน โรเจอร์ เดล ฟลอยด์), แอมเบอร์ โรส เรวาห์, กอร์ดอน อเล็กซานเดอร์, ปีเตอร์ โพลีคาร์ปู, วิลเลียม อาบาดี และ ทอมมี เอิร์ล เจนกินส์

เข้าฉายครั้งแรกในประเทศออสเตรียเมื่อวันที่ 6 มกราคม ค.ศ. 2026 ก่อนจะเข้าฉายในสหรัฐอเมริกาเมื่อวันที่ 9 มกราคม ค.ศ. 2026 โดยไลอออนส์เกต ภาพยนตร์ได้รับเสียงวิจารณ์ที่หลากหลายจากนักวิจารณ์

## อ้างอิง

หมวดหมู่:ภาพยนตร์อเมริกันที่ออกฉายในปี พ.ศ. 2569
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ภัยพิบัติอเมริกัน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์เอาชีวิตรอดอเมริกัน
หมวดหมู่:ภาพยนตร์ระทึกขวัญอเมริกัน
หมวดหมู่:ภาพยนตร์เกี่ยวกับครอบครัว
กีฬาสเกตความเร็วในโอลิมปิกฤดูหนาว 2026

**[[กีฬาสเกตความเร็ว]]ใน[[โอลิมปิกฤดูหนาว 2026]]** จะจัดขึ้นที่สนามสเกตความเร็วมีลาโนในมิลาน ประเทศอิตาลี ระหว่างวันที่ 7 ถึง 21 กุมภาพันธ์ 2026 นับเป็นครั้งที่ 25 ที่มีการจัดการแข่งขันกีฬาสเกตความเร็วในโอลิมปิกฤดูหนาว (และเป็นครั้งที่ 18 สำหรับประเภทหญิง)

## การคัดเลือก

## ตารางแข่งขัน
ต่อไปนี้เป็นตารางการแข่งขันของกีฬาสเกตความเร็วทั้งหมด ยกเว้นการแข่งขันประเภททีมเพอร์ซูต (Team pursuit) ทุกรอบของแต่ละรายการจะแข่งขันให้จบภายในหนึ่งช่วงการแข่งขัน

เวลาทั้งหมดเป็นเวลาท้องถิ่น

## อ้างอิง

หมวดหมู่:สเกตความเร็ว
หมวดหมู่:โอลิมปิกฤดูหนาว 2026
สเกเลตัน

**สเกเลตัน** เป็นกีฬาสไลด์บนลานน้ำแข็งประเภทหนึ่ง ซึ่งผู้เล่นจะขี่เลื่อนขนาดเล็กที่เรียกว่า **เลื่อนสเกเลตัน** (หรือ **บอบสเลด** / **บอบสเล**) ลงบนสนามน้ำแข็งในท่านอนคว่ำ โดยให้ใบหน้าคว่ำและศีรษะนำหน้า () ชื่อของกีฬาและตัวเลื่อนอาจมาจากความคล้ายคลึงกับโครงซี่โครง

ต่างจากกีฬาสไลด์ประเภทอื่นอย่างบอบสเลและลูช การแข่งขันสเกเลตันจะใช้ผู้เข้าแข่งขันแบบเดี่ยวเสมอ เช่นเดียวกับบอบสเล แต่ต่างจากลูช การแข่งขันเริ่มต้นด้วยการวิ่งออกตัวจากประตูปล่อยตัวด้านบนของสนาม เลื่อนสเกเลตันมีลักษณะบางและหนักกว่าเลื่อนลูช และช่วยให้ผู้เล่นควบคุมเลื่อนได้อย่างแม่นยำกว่า สเกเลตันถือเป็นกีฬาที่ช้าที่สุดในบรรดากีฬาสไลด์ทั้งสามประเภท เนื่องจากท่าทางการขี่แบบคว่ำหน้าและศีรษะนำหน้ามีความลู่ลมน้อยกว่าท่าทางการขี่แบบหงายหน้าและเท้านำหน้าของลูช

ก่อนหน้านี้ สเกเลตันเคยปรากฏในโปรแกรมการแข่งขันโอลิมปิกที่ซังต์มอริตซ์ ประเทศสวิตเซอร์แลนด์ ใน1928 และอีกครั้งใน1948 ต่อมาได้ถูกบรรจุเป็นกีฬาถาวรในโอลิมปิกฤดูหนาวตั้งแต่โอลิมปิกฤดูหนาว 2002 ซึ่งในครั้งนั้นได้เพิ่มการแข่งขันประเภทหญิงเป็นครั้งแรก

ในการแข่งขันระดับสูง ผู้เล่นจะเผชิญแรงเร่งสูงสุดถึง 5แรงจี และสามารถทำความเร็วได้มากกว่า 

## อ้างอิง

## แหล่งข้อมูลอื่น

* Torino 2006 Skeleton rules
* Federation Internationale de Bobsleigh et de Toboganning (FIBT) World governing body.
* USA Bobsled and Skeleton Federation (USBSF) Governing body for the sports of bobsled and skeleton in the USA.
* Bobsleigh CANADA Skeleton Governing body for the sports of bobsled and skeleton in Canada.
* Alberta Skeleton Association The Provincial governing body for the sport of Skeleton in Alberta.
* NewSliders.com Introductory site about the sport, from a participant

หมวดหมู่:กีฬาในโอลิมปิกฤดูหนาว
ส
ส
หมวดหมู่:กีฬาที่มีต้นกำเนิดในประเทศสวิตเซอร์แลนด์
แอนดรอยด์ 16

**แอนดรอยด์ 16** เป็นเวอร์ชันหลักลำดับที่สิบหก และเป็นรุ่นหลักปัจจุบันของระบบปฏิบัติการมือถือของแอนดรอยด์ ซึ่งเป็นระบบปฏิบัติการมือถือที่พัฒนาโดยโอเพ่นแฮนด์เซตอัลไลแอนซ์ และนำโดยกูเกิล เปิดตัวครั้งแรกในรูปแบบตัวอย่างสำหรับนักพัฒนาในวันที่ 19 พฤศจิกายน 2024 รุ่นเบต้าแรกเปิดตัวเมื่อวันที่ 23 มกราคม 2025 และเปิดตัวต่อสาธารณะในวันที่ 10 มิถุนายน 2025

 อุปกรณ์แอนดรอยด์ (มือถือและแท็บเล็ต) จำนวน 13.3% ได้มีการใช้แอนดรอยด์ 16 ทำให้เป็นรุ่นของแอนดรอยด์ที่พบมากเป็นอันดับสี่

## อ้างอิง

## แหล่งข้อมูลอื่น

* 

หมวดหมู่:เวอร์ชันของแอนดรอยด์ (ระบบปฏิบัติการ)
อาลสต์

thumb|สถานีรถไฟอาลสต์
thumb
**อาลสต์** () เป็นเมืองและเทศบาลในจังหวัดอีสต์ฟลานเดอส์ในแคว้นเฟลมิชของเบลเยียม ตั้งอยู่ริมแม่น้ำเดนเดอร์ (Dender) ห่างจากกรุงบรัสเซลส์ไปทางตะวันตกเฉียงเหนือประมาณ 31 กิโลเมตร เทศบาลนี้ประกอบด้วยตัวเมืองอาลสต์เอง และหมู่บ้านต่าง ๆ ได้แก่ บาร์เดอแกม (Baardegem), เอเริมโบเดอแกม (Erembodegem), ไกเซอแกม (Gijzegem), แฮร์เดอร์เซิม (Herdersem), โฮฟสตาเดอ (Hofstade), เมลเดิร์ท (Meldert), มัวร์เซิล (Moorsel) และนิวเวอร์แกร์เกิน (Nieuwerkerken) อาลสต์เป็นเมืองที่มีประชากรมากเป็นอันดับที่สิบของประเทศ โดยมีประชากร 90,068 คน มีแม่น้ำโมเลินเบก-แตร์แอร์เปินเบก (Molenbeek-Ter Erpenbeek) ไหลผ่านระหว่างอาลสต์และโฮฟสตาเดอ นายกเทศมนตรีคนปัจจุบันคือ คริสตอฟ แดฮาเซอ (Christoph D'Haese) จากพรรคพันธมิตรเฟลมิชใหม่ (New-Flemish Alliance)


ไฟล์:Sint Jozefkerk Aalst 2025 oktober.jpg
ไฟล์:Grote Markt Aalst 2025.jpg
ไฟล์:Aakstrr 2024.jpg
ไฟล์:Stadhis stadhuis aalst 2024.jpg
ไฟล์:Kasteel Terlinden expo 2021.jpg
ไฟล์:Vredepleinmonument Aalst 2024.jpg


## อ้างอิง

หมวดหมู่:สถานที่ที่มีประชากรในประเทศเบลเยียม
แม่น้ำเดนเดอร์

**แม่น้ำเดนเดอร์** () หรือ **แม่น้ำด็องเดอร์** () เป็นแม่น้ำยาว 65 กิโลเมตร ในประเทศเบลเยียม เป็นลำน้ำสาขาทางขวาของแม่น้ำสเกลต์ จุดบรรจบของแม่น้ำทั้งสองสายอยู่ที่เมืองเดนเดอร์มอนเดอของเบลเยียม

แม่น้ำเดนเดอร์ตะวันตก หรือแม่น้ำเดนเดอร์เล็ก มีความยาว 22 กิโลเมตร เริ่มต้นที่บารี (Barry) ใกล้กับเมืองเลอซ์-อ็อง-แอโน (Leuze-en-Hainaut) ที่ระดับความสูงประมาณ 60 ถึง 70 เมตรเหนือระดับน้ำทะเล แม่น้ำสายนี้เริ่มต้นจากคลองหลายสายในทุ่งนาที่รวมกันเป็นแม่น้ำเดนเดอร์เล็ก ดังนั้นจึงไม่มีแหล่งกำเนิดที่เฉพาะเจาะจง ส่วนแหล่งกำเนิดของแม่น้ำเดนเดอร์ตะวันออก ซึ่งมีความยาว 39 กิโลเมตร อยู่ใกล้เมืองฌูร์บีซ (Jurbise) ที่ระดับความสูง 100 เมตรเหนือระดับน้ำทะเล แม่น้ำทั้งสองสายมาบรรจบกันที่เมืองอัต (Ath) จากจุดบรรจบนั้น แม่น้ำจึงถูกเรียกว่าแม่น้ำเดนเดอร์สายหลัก จากเมืองอัต แม่น้ำเดนเดอร์ไหลลงสู่แม่น้ำเดนเดอร์สเตรก (Denderstreek) ผ่านเมืองต่าง ๆ ในเทศบาลแกร์อาดส์แบร์เกิน (Geraardsbergen) ทางใต้ของเมืองนี้ แม่น้ำมาร์ก (Mark) ซึ่งเป็นสาขาของแม่น้ำเดนเดอร์สเตรก ก็ไหลลงสู่แม่น้ำเดนเดอร์สเตรกด้วย จากจุดบรรจบกันนี้ แม่น้ำเดนเดอร์ไหลผ่านเมืองนิโนเฟอ เดนเดอร์เลอู และอาลสต์ ก่อนจะสิ้นสุดที่เดนเดอร์มอนเดอ แม่น้ำเดนเดอร์สามารถเดินเรือได้ถึงอาลสต์สำหรับเรือขนาดเล็กที่มีระวางบรรทุกไม่เกิน 600 ตัน และขึ้นไปทางต้นน้ำได้อีกสำหรับเรือที่มีระวางบรรทุกไม่เกิน 350 ตัน แม่น้ำโมเลินเบก-แตร์แอร์เปินเบก (Molenbeek-Ter Erpenbeek) ไหลลงสู่แม่น้ำเดนเดอร์ที่โฮฟสตาเดอ (Hofstade)

หมวดหมู่:แม่น้ำในประเทศเบลเยียม
ไข้นกแก้ว

**ไข้นกแก้ว** ( หรือ ) เป็นโรคติดเชื้อจากสัตว์สู่คน เกิดจากแบคทีเรียชื่อ *Chlamydia psittaci* และติดต่อจากนกแก้วที่ติดเชื้อ เช่น นกมาคอว์ นกคอกคาทีล และนกหงส์หยก รวมถึงนกพิราบ นกกระจอก เป็ด ไก่ นกนางนวล และนกชนิดอื่น ๆ อีกมากมาย มีความเชื่อกันว่าอัตราการติดเชื้อในนกคานารีและนกฟินช์นั้นต่ำกว่าในนกแก้ว

ในบางบริบท คำว่า psittacosis ใช้เมื่อโรคนี้แพร่ระบาดในนกสายพันธุ์ใดสายพันธุ์หนึ่งที่อยู่ในวงศ์ Psittacidae ในขณะที่คำว่า ornithosis ใช้เมื่อนกสายพันธุ์อื่นเป็นพาหะนำโรค

ในอดีต เชื้อไข้นกแก้วเป็นหนึ่งในเชื้อโรคมากกว่าสิบชนิดที่สหรัฐอเมริกาเคยทำการวิจัยในฐานะอาวุธชีวภาพที่มีศักยภาพ ก่อนที่สหรัฐจะระงับโครงการอาวุธชีวภาพของตนเอง

## อ้างอิง

หมวดหมู่:โรคติดเชื้อแบคทีเรีย
หมวดหมู่:อาวุธชีวภาพ
หมวดหมู่:โรคในสัตว์ปีก
หมวดหมู่:โรคระบบหายใจ
หมวดหมู่:โรคติดเชื้อแบคทีเรียจากสัตว์
อัตราภาวะการตาย

thumb|400px|อัตราภาวะการตายของประเทศต่าง ๆ (จำนวนผู้เสียชีวิตต่อพันคน)

**อัตราภาวะการตาย** หรือ **อัตราการตาย** () คือการวัดจำนวนผู้เสียชีวิตทั้งโดยทั่วไปหรือจากสาเหตุเฉพาะในประชากรกลุ่มหนึ่ง โดยปรับตามขนาดของประชากรนั้น ต่อหน่วยเวลา โดยทั่วไป อัตราภาวะการตายจะแสดงในหน่วยจำนวนผู้เสียชีวิตต่อ 1,000 คนต่อปี ดังนั้น อัตราภาวะการตาย 9.5 (ต่อ 1,000) ในประชากร 1,000 คน หมายความว่ามีผู้เสียชีวิต 9.5 คนต่อปีในประชากรทั้งหมด หรือ 0.95% ของประชากรทั้งหมด อัตราการตายแตกต่างจากอัตราภาวะการเจ็บป่วย (morbidity rate) ซึ่งหมายถึงความชุกหรืออุบัติการณ์ของโรค และแตกต่างจากอัตราอุบัติการณ์ (จำนวนผู้ป่วยรายใหม่ต่อหน่วยเวลา) ด้วย

ตัวชี้วัดอัตราภาวะการตายที่สำคัญอย่างหนึ่งคือ อัตราการตายอย่างคร่าว ๆ (crude death rate) ซึ่งพิจารณาอัตราภาวะการตายจากทุกสาเหตุในช่วงเวลาที่กำหนดสำหรับประชากรกลุ่มหนึ่ง ตัวอย่างเช่น ในปี ค.ศ. 2020 สำนักข่าวกรองกลางสหรัฐ (ซีไอเอ) ประมาณการว่าอัตราการตายอย่างคร่าว ๆ ทั่วโลกจะอยู่ที่ 7.7 คนต่อประชากร 1,000 คนต่อปี ในปี ค.ศ. 2024 อัตราการตายอย่างคร่าว ๆ ทั่วโลกอยู่ที่ 7.76 ซึ่งเพิ่มขึ้นร้อยละ 2.35 เมื่อเทียบกับ ค.ศ. 2023 โดยทั่วไปแล้ว อัตราภาวะการตายสามารถคำนวณได้โดยใช้สูตร (d/p) \cdot 10^n โดยที่ d แทนจำนวนผู้เสียชีวิตจากสาเหตุใด ๆ ก็ตามที่ระบุไว้ในช่วงเวลาที่กำหนด p แทนขนาดของประชากรที่เกิดการตาย (ไม่ว่าจะกำหนดหรือจำกัดประชากรอย่างไรก็ตาม) และ 10^n คือตัวแปลงหน่วยจากเศษส่วนที่ได้เป็นหน่วยอื่น (เช่น คูณด้วย 10^3 เพื่อให้ได้อัตราภาวะการตายต่อ 1,000 คน)

## อ้างอิง

หมวดหมู่:ประชากร
หมวดหมู่:ประชากรศาสตร์
หมวดหมู่:วิทยาการระบาด
หมวดหมู่:มุมมองการแพทย์เกี่ยวกับความตาย
หมวดหมู่:คณิตศาสตร์ประกันภัย
หมวดหมู่:เวชสถิติ
ฟรองซัวส์ อาร์โนด์

**ฟรองซัวส์ อาร์โนด์** (; ชื่อเกิด **Landriault-Barbeau** เกิด 5 กรกฎาคม ค.ศ. 1985) เป็นนักแสดงชาวแคนาดา เขามีชื่อเสียงที่สุดจากบทบาท เชซาเร บอร์เจีย ในซีรีส์ดราม่าย้อนยุคของโชว์ไทม์ เรื่อง *[[The Borgias (2011 TV series)|เดอะ บอร์เจียส]]* (ค.ศ. 2011–2013), บท แมนเฟรด แบร์นาร์โด ในซีรีส์ดราม่าเหนือธรรมชาติของเอ็นบีซี เรื่อง *[[มิดไนท์, เท็กซัส]]* (ค.ศ. 2017–2018) และบท สก็อตต์ ฮันเตอร์ ในซีรีส์แนวโรแมนติกกีฬาของเครฟ เรื่อง *[[ฮีตเต็ด ไรวัลรี]]* (ค.ศ. 2025–ปัจจุบัน)

## ผลงานการแสดง

### ภาพยนตร์

## อ้างอิง

## แหล่งข้อมูลอื่น

* 

หมวดหมู่: บุคคลที่เกิดในปี พ.ศ. 2528
หมวดหมู่: ชาว LGBTQ ชาวแคนาดาในศตวรรษที่ 21
หมวดหมู่: นักแสดงชายชาวแคนาดาในศตวรรษที่ 21
หมวดหมู่: ชาวแคนาดาที่ไม่เชื่อในพระเจ้า
หมวดหมู่: นักแสดงชายชาวแคนาดาที่เป็นไบเซ็กชวล
หมวดหมู่: ผู้ชายชาวแคนาดาที่เป็นไบเซ็กชวล
ตำบลขยาย

**ขยาย** เป็นตำบลในอำเภอบางปะหัน จังหวัดพระนครศรีอยุธยา เดิมมีฐานะเป็นองค์การบริหารส่วนตำบล ก่อนที่จะยุบรวมเข้ากับเขตองค์การบริหารส่วนตำบลโพธิ์สามต้น จนถึงปัจจุบัน  

## ที่ตั้งและอาณาเขต
ตำบลขยาย มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบางเดื่อ
* **ทิศตะวันออก** ติดต่อกับตำบลบ่อโพง (อำเภอนครหลวง)
* **ทิศใต้** ติดต่อกับตำบลบ้านเกาะ และตำบลสวนพริก (อำเภอพระนครศรีอยุธยา)
* **ทิศตะวันตก** ติดต่อกับตำบลโพธิ์สามต้น
## ประวัติ
พื้นที่เดิมเป็นหมู่บ้านในเขตตำบลบ้านม่วง (ตำบลโพธิ์สามต้น) อำเภอนครใน มณฑลอยุธยา แยกตั้งเป็นตำบลในปี พ.ศ. 2477 สมัยรัตนโกสินทร์ตอนต้น แม่น้ำลพบุรีซึ่งไหลจากทิศเหนือลงไปทางทิศใต้ ผ่านเขตพื้นที่ในลักษณะเป็นทางโค้งหักศอก ไหลไปทางทิศตะวันตกและไหลผ่านทิศทางใต้แล้วไหลไปบรรจบกับแม่น้ำป่าสักทำให้ประชาชนได้ขยับขยายจากชุมชนเดิมของบ้านโพธิ์สามต้น และใกล้เคียงย้ายไปอยู่อาศัยตามริมน้ำใหม่นี้จนขยายตัวกว้างขึ้นเนื่องจากสมัยนั้นใช้การคมนาคมทางน้ำเป็นหลักจนกลายเป็นชุมนใหม่ขึ้น และเรียกชุมชนตามริมน้ำทั้งสองฝั่งนี้ว่า *บ้านขยาย*

ต่อมาเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ตำบลขยายที่มีพื้นที่เพียง 6 หมู่บ้านจึงให้ยุบรวมเข้ากับพื้นที่ตำบลบางเดื่อ 4 หมู่บ้านและตำบลโพธิ์สามต้น 2 หมู่บ้านเพื่อประหยัดงบประมาณ ก่อนที่ พ.ศ. 2490 ได้นำพื้นที่ที่เคยยุบรวมมาตั้งเป็น ตำบลขยาย ดังเดิม ก่อนที่จะโอนพื้นที่หมู่ 4 (ในขณะนั้น) ของตำบลขยายกลับเข้าพื้นที่ตำบลบางเดื่อ**'

== การปกครองส่วนภูมิภาค ==

=== การปกครองส่วนภูมิภาค ===
ตำบลขยายแบ่งพื้นที่การปกครองออกเป็น 6 [[หมู่บ้าน]] ได้แก่

* **หมู่ที่ 1** บ้านน้ำวน
* **หมู่ที่ 2** บ้านหัวปลวก
* **หมู่ที่ 3** บ้านขยาย
* **หมู่ที่ 4** บ้านลาว
* **หมู่ที่ 5** บ้านโรงนา
* **หมู่ที่ 6''' บ้านหัวเกาะ

## อ้างอิง

ขยาย
งานประกาศผลรางวัลออสการ์ ครั้งที่ 98

พิธีประกาศรางวัล **งานประกาศผลรางวัลออสการ์ ครั้งที่ 98** ซึ่งจัดโดยสถาบันศิลปะและวิทยาการภาพยนตร์ (AMPAS) มีกำหนดจัดขึ้นในวันที่ 15 มีนาคม 2026 ณ โรงละครดอลบี ใน ฮอลลีวูด สหรัฐอเมริกา ภายในงาน AMPAS จะมอบรางวัลอคาเดมี (ซึ่งมักเรียกกันว่า “ออสการ์”) จำนวน 24 สาขา เพื่อยกย่องภาพยนตร์ที่ออกฉายในปี ค.ศ. 2025 พิธีจะถ่ายทอดสดในสหรัฐอเมริกาผ่านเอบีซี และสตรีมผ่านฮูลู นักแสดงตลก โคแนน โอไบรอัน จะกลับมาทำหน้าที่พิธีกรเป็นปีที่สองติดต่อกัน หลังจากได้รับคำชื่นชมอย่างกว้างขวางจากการเป็นพิธีกรในปีก่อนหน้า โดย ราจ กาปูร์ และ เคที มัลแลน จะกลับมาทำหน้าที่เป็นผู้อำนวยการสร้างเป็นปีที่สามติดต่อกัน

ในกิจกรรมที่เกี่ยวข้อง สถาบันอคาเดมีได้จัดพิธีรางวัลผู้ว่าการ ครั้งที่ 16 ณ ห้องเรย์ ดอลบี้ บอลรูม ในศูนย์โอเวชั่น ฮอลลีวูด ที่ฮอลลีวูด เมื่อวันที่ 16 พฤศจิกายน 2025 ส่วน รางวัลวิทยาศาสตร์และเทคนิคของอคาเดมี จะมอบในวันที่ 28 เมษายน 2026 ณ สถาบันพิพิธภัณฑ์ภาพยนตร์ในลอสแอนเจลิส

ในปีนี้ จะมีการมอบรางวัลสาขาใหม่คือ รางวัลนักแสดงยอดเยี่ยมด้านการคัดเลือกนักแสดง ทำให้จำนวนสาขารางวัลออสการ์แบบแข่งขันเพิ่มเป็น 24 สาขา

## วันสำคัญ

## ผู้ชนะรางวัล และผู้ได้รับการเสนอชื่อเข้าชิงรางวัล
### [[รางวัลออสการ์]]
ผู้ชนะรางวัลจะอยู่ในลำดับแรกเป็น **ตัวหนา** และมีกริชคู่ ()

## หมายเหตุ

## อ้างอิง

## แหล่งข้อมูลอื่น
* 
* 
* Oscars Channel at YouTube (run by the Academy of Motion Picture Arts and Sciences)

**ทรัพยากรอื่น**
* 

หมวดหมู่:งานประกาศผลรางวัลออสการ์
ประกาศให้โลกรู้ว่าบ้านอิมะอิสุมิเป็นแหล่งมั่วสุมของสาวแกลไปซะแล้ว

เป็นซีรีส์มังงะญี่ปุ่นที่เขียนและวาดภาพโดยโกโร่ โนริ ซีรีส์นี้เริ่มต้นจากการเป็นโดจินชิในเดือนเมษายน พ.ศ. 2562 โดยโนริได้วางจำหน่ายจำนวน 7 เล่ม ณ เดือนมิถุนายน พ.ศ. 2568 การดัดแปลงเป็นออริจินัลวิดีโอแอนิเมชันแนวเฮ็นไตที่ดัดแปลงโดยสตูดิโอ T-Rex ได้ออกเผยแพร่ระหว่างเดือนสิงหาคม พ.ศ. 2564 จนถึงเดือนสิงหาคม พ.ศ. 2566 มังงะฉบับรีเมคสำหรับทุกเพศทุกวัยเริ่มตีพิมพ์ลงในบริการ*เว็บคอมิก แกมมา พลัส*ของทาเคโชโบในเดือนพฤศจิกายน พ.ศ. 2565 และได้รวบรวมตีพิมพ์เป็นเล่มรวม (*[[ทังโกบง]]*) จำนวน 7 เล่ม ณ เดือนเมษายน พ.ศ. 2568

## เรื่องย่อ
เคย์ตะ อิมะอิซุมิ นักเรียนมัธยมปลายที่อาศัยอยู่คนเดียว เมื่อเพื่อนร่วมชั้นที่เป็น''สาวเกล''สามคน เรย์นะ ฮามาซากิ, รูริ คุรุมิซากะ และยูกินะ ซาซากิรู้เรื่องนี้ พวกเธอก็เริ่มมาเยี่ยมบ้านเขาเป็นประจำและใช้เวลาอยู่กับเขา ต่อมาไม่นาน เขาได้มีเพศสัมพันธ์กับทั้งสามคน ทำให้ทั้งสามย้ายเข้ามาอยู่กับเขา พวกเขาทั้งสี่ตั้งใจที่จะสานสัมพันธ์ใกล้ชิดกันทางกาย ในขณะที่เก็บความสัมพันธ์ของพวกเขาเป็นความลับในโรงเรียน

## ตัวละคร
;
:เด็กนักเรียนมัธยมปลายที่ปัจจุบันอาศัยอยู่คนเดียวเพราะครอบครัวต้องการให้เขาเรียนรู้ที่จะพึ่งพาตนเอง หลังจากที่เขาสร้างความสัมพันธ์กับสาวสามคน พวกเธอก็เริ่มมาอาศัยอยู่กับเขา
;
:สาว*เกล*ที่มาอาศัยอยู่กับเคย์ตะ เธอทำงานเป็นนางแบบนิตยสาร
;
:สาวเกลที่มาอาศัยอยู่กับเคย์ตะ
;
:สาวเกลที่มาอาศัยอยู่กับเคย์ตะ นอกจากนี้เธอยังทำงานเป็นนางแบบนิตยสาร โดยได้รับการทาบทามหลังจากพี่สาวของเรนะโพสต์รูปของเธอลงในออนไลน์ 
;
:หญิงสาวสวมแว่นตาผู้ชื่นชมรูริ เธอเรียกตัวเองว่าเป็นคนรับใช้ของรูริ

## สื่อ
### มังงะ
*ประกาศให้โลกรู้ว่าบ้านอิมะอิสุมิเป็นแหล่งมั่วสุมของสาวแกลไปซะแล้ว*เขียนโดยโกโร่ โนริ เริ่มตีพิมพ์เป็นโดจินชิครั้งแรกเมื่อวันที่ 8 เมษายน พ.ศ. 2562 มังงะฉบับรีเมคสำหรับทุกเพศทุกวัยเริ่มตีพิมพ์ลงในบริการ*เว็บ คอมิค แกมมา พลัส*ของทาเคโชโบ เมื่อวันที่ 16 พฤศจิกายน 2022 และได้รวบรวมตีพิมพ์เป็นเล่มรวม (*[[ทังโกบง]]*) จำนวน 9 เล่ม ณ เดือนกุมภาพันธ์ พ.ศ. 2569 ในฉบับรีเมคสำหรับทุกเพศทุกวัยได้มีการแปลและตีพิมพ์เป็นภาษาไทยโดยสำนักพิมพ์เฟิร์ส เพจ โปร

#### ฉบับสำหรับทุกเพศทุกวัย

### อนิเมะ
ออริจินัลวิดีโอแอนิเมชันแนวเฮ็นไตที่สร้างโดยสตูดิโอ T-Rex และกำกับโดยเคน ไรกะ ได้เผยแพร่ระหว่างวันที่  6 สิงหาคม พ.ศ. 2564 จนถึงวันที่ 4 สิงหาคม พ.ศ. 2564

## อ้างอิง

## แหล่งข้อมูลอื่น
*  
*  
*

หมวดหมู่:มังงะที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2565
หมวดหมู่:อนิเมะโอวีเอในปี พ.ศ. 2564
หมวดหมู่:บันเทิงคดีเกี่ยวกับการมีคนรักหลายคน
หมวดหมู่:เกลในบันเทิงคดี
หมวดหมู่:การ์ตูนญี่ปุ่นแนวเฮ็นไต
หมวดหมู่:เว็บคอมิกญี่ปุ่น
หมวดหมู่:โอวีเอที่สร้างจากมังงะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:มังงะของสำนักพิมพ์ทาเคโชโบ
หมวดหมู่:เว็บคอมิกที่ได้รับการตีพิมพ์
หมวดหมู่:เฮ็นไตโดจิน
หมวดหมู่:เฟิร์ส เพจ โปร
สปาร์ตัน: โททัลวอริเออร์

***สปาร์ตัน: โททัลวอริเออร์*** () เป็นเกมแนวเดินฟันที่วางจำหน่ายใน ค.ศ. 2005 สำหรับเครื่องเกมคิวบ์, เพลย์สเตชัน 2 และเอกซ์บอกซ์ เกมนี้ได้รับการพัฒนาโดยบริษัทครีเอทีฟแอสเซมบลีและจัดจำหน่ายโดยบริษัทเซกา ซึ่งวางจำหน่ายบนทุกแพลตฟอร์มในเดือนตุลาคม โดยเป็นเกมภาคแยกจากซีรีส์*[[โททัลวอร์ (ซีรีส์วิดีโอเกม)|โททัลวอร์]]*

เกมนี้เล่าเรื่องราวที่ไม่ตรงกับประวัติศาสตร์ โดยเน้นไปที่ "ชาวสปาร์ตัน" ซึ่งเป็นนักรบสปาร์ตาที่ต่อสู้เคียงข้างพันธมิตรชาวกรีกเพื่อต่อต้านการรุกรานของจักรวรรดิโรมัน โดยมีชาวสปาร์ตันคนหนึ่งเป็นเด็กกำพร้าที่ไม่รู้ตัวตนที่แท้จริงของตนเอง แต่ได้รับการชี้นำอย่างลับ ๆ จากแอรีส ผู้ซึ่งสัญญาว่าจะช่วยเหลือเขาในระหว่างความขัดแย้ง และจะให้ข้อมูลเกี่ยวกับตัวตนของเขาหลังจากนั้น ในทางกลับกัน ชาวสปาร์ตันคนนี้ต้องช่วยแอรีสแก้แค้นใครบางคนโดยไม่ระบุรายละเอียด

*โททัลวอริเออร์*เป็นเกมเดียวในซีรีส์*โททัลวอร์*ที่วางจำหน่ายสำหรับเครื่องเล่นวิดีโอเกม แทนที่จะเป็นพีซีหรือแมค และเป็นเกม*โททัลวอร์*เกมแรกที่จัดจำหน่ายโดยบริษัทเซกา เกมนี้เริ่มต้นจากการตรวจสอบว่าจะเป็นไปได้หรือไม่ที่จะสร้างเกม*โททัลวอร์* "ที่แท้จริง" สำหรับเครื่องคอนโซล ครั้นเมื่อบริษัทครีเอทีฟแอสเซมบลีตระหนักว่ามันจะไม่เป็นเช่นนั้น พวกเขาจึงตัดสินใจไปในทิศทางที่แตกต่างออกไป โดยสร้างเกมแอ็กชันที่ยังคงรักษาเอกลักษณ์ของซีรีส์นี้เอาไว้ แต่เป็นเกมที่จะผลักดันขีดจำกัดของฮาร์ดแวร์คอนโซลให้ถึงที่สุด

เกมดังกล่าวได้รับการตอบรับเป็นอย่างดี โดยเหล่านักวิจารณ์ต่างชื่นชมกลไกการต่อสู้, เกมเอนจิน และโดยเฉพาะอย่างยิ่ง ความรู้สึกถึงขนาดที่ยิ่งใหญ่ของเกม ส่วนการติเตียนที่พบบ่อย ได้แก่ ระดับความยากสูง, การต่อสู้กับบอสที่ไม่ยุติธรรม และการต่อสู้ที่ซ้ำซากจำเจ รวมถึงนักวิจารณ์บางส่วนมองว่าเกมนี้เป็นเพียงเกมกดปุ่มรัว ๆ ที่เน้นความสนุกสนานเท่านั้น

## รูปแบบการเล่น
*สปาร์ตัน: โททัลวอริเออร์* เป็นเกมแนวเดินฟันที่เล่นในมุมมองบุคคลที่สาม ซึ่งตัวละครของผู้เล่นมีรูปแบบการโจมตีหลักสองแบบ คือ การโจมตีแบบธรรมดาที่สร้างความเสียหายให้แก่ศัตรูหนึ่งตัว และการโจมตีแบบรัศมีที่สร้างความเสียหายให้แก่ศัตรูหลายตัวพร้อมกัน โดยการโจมตีแบบธรรมดารวดเร็วและสร้างความเสียหายมากกว่า ส่วนการโจมตีแบบรัศมีนั้นช้ากว่าและสร้างความเสียหายปานกลาง

[thumb|left|การรบในเกม''สปาร์ตัน: โททัลวอริเออร์'' ซึ่ง[พลังชีวิต (คำศัพท์เกม)|แถบพลังชีวิตของผู้เล่นและอาวุธที่ใช้ในปัจจุบันจะอยู่ด้านบนซ้าย ส่วนแถบพลังชีวิตและชื่อของศัตรูที่กำลังถูกโจมตีอยู่จะอยู่ด้านบนขวา]]

## อ้างอิง

## แหล่งข้อมูลอื่น
*  (site dead; )

หมวดหมู่:วิดีโอเกมที่ออกวางจำหน่ายในปี พ.ศ. 2548
หมวดหมู่:วิดีโอเกมแอ็กชัน
หมวดหมู่:การพรรณนาทางวัฒนธรรมของพระเจ้าลีออนิดัสที่ 1
หมวดหมู่:เกมสำหรับเกมคิวบ์
หมวดหมู่:เกมสำหรับเพลย์สเตชัน 2
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:เกมสำหรับเอกซ์บอกซ์
สุสานสองแคมอล

**สุสานสองแคมอล** () เป็นอนุสรณ์สถานสุสานในแทบรีซ ประเทศอิหร่าน สองแคลอมทั้งสองคน คือ แคมอล ฆูแจนดี กวีในคริสต์ศตวรรษที่ 14 กับแคมอลุดดีน เบฮ์ซอด นักจุลจิตรกรรมในคริสต์ศตวรรษที่ 15 ร่างของพวกเขาถูกฝังไว้ในห้องใต้ดินใต้โดมหินเรียบง่าย สุสานแห่งนี้ยังเป็นที่เก็บรักษาอัฐิของศิลปินและกวีท่านอื่น ๆ อีกด้วย สุสานนี้สร้างขึ้นในสมัยซาฟาวิด เดิมเป็นส่วนหนึ่งของสุสานขนาดใหญ่ แต่เสื่อมโทรมลงในช่วงหลายศตวรรษต่อมา และได้รับการบูรณะใหม่ใน ค.ศ. 1959 ในช่วงคริสต์ทศวรรษ 2010 มีการสร้างโรงเรียนขึ้นรอบ ๆ สุสาน ซึ่งประกอบไปด้วยห้องเรียน พิพิธภัณฑ์ ห้องสมุด และสถานที่อื่น ๆ ที่ระลึกถึงมรดกของศิลปินที่ถูกฝังอยู่ที่นั่น

## อ้างอิง

หมวดหมู่:สิ่งก่อสร้างในแทบรีซ
สองแคมอล
หมวดหมู่:สถานที่ท่องเที่ยวในแทบรีซ
คมเคียว

***คมเคียว*** เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี พ.ศ. 2517 สร้างโดยสันติสุชาภาพยนตร์ กำกับโดยพร ไพโรจน์ นำแสดงโดยสมบัติ เมทะนีและภาวนา ชนะจิต เข้าฉายครั้งแรกเมื่อวันที่ 22 ตุลาคม พ.ศ. 2517 ที่โรงภาพยนตร์เพชรรามา-เพชรเอ็มไพร์ คมเคียว เป็นภาพยนตร์ไทยที่นับเป็นผลงานภาพยนตร์เรื่องแรกของบริษัท สันติสุชาภาพยนตร์ ซึ่งประสบความสำเร็จในช่วงที่เข้าฉาย และเป็นจุดเริ่มต้นก่อนที่บริษัทจะเป็นที่รู้จักอย่างแพร่หลายจากการสร้างภาพยนตร์เรื่องอื่น ๆ ในเวลาต่อมา อย่างไรก็ตาม ในปัจจุบันไม่พบฟิล์มต้นฉบับของภาพยนตร์เรื่องนี้หลงเหลืออยู่แล้ว โดยคงเหลือเพียงกากฟิล์มซึ่งถูกทีมพากย์พันธมิตร นำมาผลิตในรูปแบบวีซีดี ภายใต้โครงการ คิดถึงหนังไทย เพื่อการอนุรักษ์ภาพยนตร์ไทย แม้ว่ากากฟิล์มดังกล่าวจะอยู่ในสภาพชำรุดเสียหายอย่างหนักก็ตาม

ฉากที่เป็นที่จดจำของภาพยนตร์เรื่องนี้ คือฉากในช่วงต้นเรื่องซึ่งตัวละคร ขวาน รับบทโดย ลักษณ์ อภิชาติ ถูกฝังดินทั้งเป็นจนเหลือเพียงศีรษะ ตามคำสั่งของ หาญศึก รับบทโดย ดามพ์ ดัสกร

## เนื้อเรื่อง
*คมเคียว* เล่าเรื่องของ เคียว (สมบัติ เมทะนี) ชายหนุ่มพเนจรที่ต้องร่วมมือกับ หาญศึก (ดามพ์ ดัสกร) เจ้าพ่อแห่งบ้านซ่อง เพื่อจัดการกับ เสือ (โดม สิงห์โมฬี) อดีตมือขวาที่ทรยศ

## นักแสดง
* สมบัติ เมทะนี รับบท เคียว/คเชนทร์
* ภาวนา ชนะจิต รับบท สีรุ้ง
* ชุมพร เทพพิทักษ์
* ดามพ์ ดัสกร รับบท หาญศึก
* ลักษณ์ อภิชาติ รับบท ขวาน
* โดม สิงห์โมฬี รับบท เสือ
* พิมพา น่านรำไพ รับบท พิมพา
* อุมา ไอยทิพย์ รับบท กระถิน
* อัมรัตน์ ขัตติยา
* ไสล พูนชัย รับบท อินตา
* ขวัญ สุวรรณะ รับบท เมฆ
* ปฐมชัย ชมศรีเมฆ
* แพน บอระเพ็ด
* หมี หมัดแม่น

## การสร้างใหม่
ในปี พ.ศ. 2531 บริษัทสันติสุชาภาพยนตร์ได้นำภาพยนตร์เรื่องแรกของค่ายกลับมาสร้างใหม่ในชื่อเรื่อง *[[ภูผาทอง]]* โดยยังคงโครงเรื่องเดิมไว้ แต่ปรับรายละเอียดให้เหมาะสมกับยุคสมัย กำกับโดยวิสันต์ สันติสุชา นำแสดงโดยสรพงศ์ ชาตรี, จารุณี สุขสวัสดิ์ และไชยันต์ สรไกร

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2517
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่กำกับโดย พร ไพโรจน์
หมวดหมู่:ภาพยนตร์โดยสันติสุชาภาพยนตร์
หมวดหมู่:ภาพยนตร์ที่อำนวยการสร้างโดย วิสันต์ สันติสุชา
หมวดหมู่:ภาพยนตร์ภาษาไทยในคริสต์ทศวรรษ 1970
ตำบลลี้โกว๊ก

**ลี้โกว๊ก** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลลี้โกว๊กตั้งอยู่ทางตะวันออกสุดของจังหวัดกาวบั่ง มีที่ตั้งทางภูมิศาสตร์ดังนี้:
*ทิศเหนือติดและทิศตะวันออกกับประเทศจีน
*ทิศใต้ติดกับตำบลกวางล็อง
*ทิศตะวันตกติดกับตำบลด่ามถวี

## ประวัติ
เมื่อวันที่ 15 กันยายน ค.ศ. 1969 อำเภอหะลางได้ถูกยุบ และตำบลลี้โกว๊กได้ถูกรวมเข้ากับอำเภอจุ่งคั้ญ

เมื่อวันที่ 10 มิถุนายน ค.ศ. 1981 คณะรัฐมนตรีได้ออกมติเลขที่ 245-CP ว่าด้วยการจัดตั้งและปรับเขตการปกครอง ดังนี้
:* จัดตั้งตำบลด่งลวาน โดยแยก 6 หมู่บ้านออกมาจากตำบลลี้โกว๊ก
:* แยก 4 หมู่บ้าน (ลี้วาน, ลุงเฟิ้ว, คีจาว, เหนิ่มต๊ก) ออกจากตำบลมิงล็อง เพื่อรวมเข้ากับตำบลลี้โกว๊ก

เมื่อวันที่ 1 กันยายน ค.ศ. 1981 ตำบลลี้โกว๊กได้ถูกโอนกลับไปยังอำเภอหะลางที่จัดตั้งขึ้นใหม่

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านภายในตำบลลี้โกว๊กจาก 12 หมู่บ้าน เหลือเพียง 6 หมู่บ้าน

ต่อมาในวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลมิญล็อง ตำบลด่งลวาน และตำบลลี้โกว๊ก เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลลี้โกว๊ก

## อ้างอิง

## แหล่งข้อมูลอื่น
*

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
หมวดหมู่:เขตแดนจีน–เวียดนาม
ลอรา ฮิวส์ (นักฟุตบอล)

**ลอรา ฮิวส์** (; เกิด 6 มิถุนายน ค.ศ. 2001) เป็นนักฟุตบอลที่เล่นในตำแหน่งกองกลางให้กับสโมสร เมลเบิร์นซิตีในเอลีกหญิงและทีมชาติเวลส์และอดีตทีมชาติออสเตรเลีย เธอเคยติดทีมชาติออสเตรเลียมาแล้ว 1 ครั้งและในต่อมาเธอก็เปลี่ยนไปเล่นให้ทีมชาติเวลส์แทน
ลูกสาวของจอมมารจิตใจดีเกินไป!!

เป็นซีรีส์มังงะญี่ปุ่น เขียนและวาดภาพประกอบโดยยูยะ ซากาโมโตะ มังงะเรื่องนี้ได้รับการตีพิมพ์ในบริการ *Manga Park* ของสำนักพิมพ์ฮาคุเซ็นชะ ตั้งแต่เดือนพฤษภาคม พ.ศ. 2562 ถึงเดือนพฤศจิกายน พ.ศ. 2568 และรวบรวมเป็นเล่มรวม (*[[ทังโกบง]]*) จำนวน 7 เล่ม ซีรีส์อนิเมะโทรทัศน์ผลิตโดยสตูดิโออีเอ็มที สแควร์ เริ่มออกอากาศในเดือนมกราคม พ.ศ. 2569

## Pเรื่องย่อ
จอมมารอาริมัน ผู้เคยเป็นผู้ปกครองอาณาจักรปีศาจและผู้พิชิตโลกนับไม่ถ้วน จู่ ๆ ก็ต้องหยุดการรุกรานลง เพราะปัญหาที่ไม่คาดคิด: ลูกสาวของเขา ดูว์ มีจิตใจดีเกินไป ด้วยความมุ่งมั่นที่จะเปลี่ยนเธอให้กลายเป็นปีศาจที่โหดเหี้ยมและน่าเกรงขามคู่ควรกับบัลลังก์ จาฮี ผู้ช่วยที่ภักดีของเขาจึงวางแผนขึ้นมา เรื่องราวแฟนตาซีสุดอบอุ่นหัวใจและตลกขบขันจึงเริ่มต้นขึ้น เมื่อดูว์ สาวน้อยปีศาจสุดน่ารัก ต้องเผชิญกับบททดสอบมากมาย และแก้ไขทุกบททดสอบได้ด้วยพลังแห่งความเมตตาและการเยียวยา

## ตัวละคร
; 
: 
: เธอคือลูกสาวของราชาปีศาจอาริมัน เธอเป็นเด็กปีศาจที่จาฮีต้องฝึกฝนให้เติบโตเป็นปีศาจที่สมบูรณ์
; 
: 
: เลขานุการของราชาปีศาจอาริมัน และมีหน้าที่ฝึกฝนดูว์ให้เป็นปีศาจที่เหมาะสม
; 
: 
: ราชาปีศาจ เขาเป็นพ่อที่รักดูว์มาก
; 
: 
: ซัคคิวบัสสาวที่สอนความคึกคะนองต่าง ๆ ให้กับดูว์
; 
: 
; 
: 

## สื่อ
### มังงะ
*ลูกสาวของจอมมารจิตใจดีเกินไป!!* เขียนและวาดภาพประกอบโดย ยูยะ ซากาโมโตะ ได้รับการตีพิมพ์ลงในบริการ *Manga Park* ของสำนักพิมพ์ฮาคุเซ็นชะ ตั้งแต่วันที่ 16 พฤษภาคม พ.ศ. 2562 ถึงวันที่ 17 พฤศจิกายน พ.ศ. 2568 เนื้อหาในแต่ละบทถูกรวบรวมเป็นหนังสือฉบับรวมเล่ม (*[[ทังโกบง]]*) จำนวน 7 เล่ม ซึ่งวางจำหน่ายตั้งแต่วันที่ 29 ตุลาคม พ.ศ. 2562 ถึงวันที่ 25 ธันวาคม พ.ศ. 2568

### อนิเมะ
มีการประกาศสร้างเป็นซีรีส์อนิเมะทางโทรทัศน์เมื่อวันที่ 20 มิถุนายน พ.ศ. 2568 อนิเมะเรื่องนี้ผลิตโดยสตูดิโออีเอ็มที สแควร์ ซึ่งกำกับโดย มาซาฮิโกะ โอตะ เขียนบทโดย ทากาชิ อาโอชิมะ ออกแบบตัวละครโดย ยูกิ นากาโนะ และประพันธ์ดนตรีโดย ยาซูฮิโร มิซาวะ โดยชิเงรุ ชิบะ จะเป็นผู้บรรยายในซีรีส์นี้ ซีรีส์เรื่องนี้เริ่มออกอากาศเมื่อวันที่ 7 มกราคม พ.ศ. 2569 ทางช่องโตเกียวเอ็มเอ็กซ์และเครือข่ายอื่น ๆ มีเพลงเปิดคือ "We Can Do" ร้องโดยคาโอริ อิชิฮาระ ในขณะที่เพลงปิดคือ "Ikko Nikoniko" ร้องโดย มิซากิ คูโนะ, อายากะ โอฮาชิ, และอากิโอะ โอตสึกะ ในฐานะตัวละครของแต่ละคน ครันชีโรลกำลังสตรีมซีรีส์เรื่องนี้ภายใต้ชื่อ *ลูกสาวของจอมมารจิตใจดีเกินไป!!*

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  
*  
*  
* 

หมวดหมู่:เว็บคอมิกที่ได้รับการตีพิมพ์
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวต่างโลก
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:ปิศาจในอนิเมะและมังงะ
หมวดหมู่:อนิเมะของครันชีโรล
หมวดหมู่:ซีรีส์อนิเมะที่สร้างจากมังงะ
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:อีเอ็มที สแควร์
ประเทศเฮติในโอลิมปิกฤดูหนาว 2026

**[[ประเทศเฮติ]]** จะเข้าร่วมการแข่งขันในโอลิมปิกฤดูหนาว 2026 ที่มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

## ผู้เข้าแข่งขัน
ต่อไปนี้คือจำนวนผู้เข้าแข่งขันของแต่ละชนิดกีฬาและประเภทการแข่งขันในมหกรรมกีฬา

## สกีลงเขา

เฮติผ่านการคัดเลือกนักกีฬาสกีลงเขาชายจำนวนหนึ่งคนผ่านโควตาพื้นฐาน

## สกีข้ามทุ่ง

เฮติผ่านการคัดเลือกนักกีฬาสกีข้ามทุ่งชายจำนวนหนึ่งคนผ่านโควตาพื้นฐาน โดยนักกีฬา Stevenson Savart มีกำหนดเป็นตัวแทนของประเทศ

## อ้างอิง

ประเทศเฮติ
2026